4. การประกอบธุรกิจของแต่ละผลิตภัณฑ์

4.1 ลักษณะผลิตภัณฑ์และบริการ

บริษัทฯ ดำเนินธุรกิจจัดหา กลั่น ค้าส่งน้ำมัน เคมีภัณฑ์ และค้าปลีก
โดยเป็นผู้ผลิตน้ำมันดีเซลหมุนเร็ว น้ำมันเตา เคมีภัณฑ์ และน้ำมันไบโอดีเซล
เพื่อจำหน่ายให้แก่ลูกค้าทั้งใน และต่างประเทศ นอกจากนี้บริษัทฯ ยังเป็นผู้จำหน่ายน้ำมันเบนซิน
น้ำมันแก๊สโซฮอล์ โดยการจัดหาจากโรงกลั่นอื่น ทั้งนี้เพื่อให้ผลิตภัณฑ์ของบริษัทฯ มีความหลากหลาย
และสามารถครอบคลุมลูกค้าทุกประเภท ลักษณะผลิตภัณฑ์ของบริษัทฯ สามารถสรุปได้ดังนี้

1)  น้ำมันดีเซลหมุนเร็ว (High Speed Diesel : HSD)

น้ำมันดีเซลหมุนเร็วเป็นน้ำมันที่มีจุดเดือดสูงกว่าน้ำมันก๊าด
และมีคุณสมบัติที่เหมาะสำหรับเครื่องยนต์ที่มีรอบหมุนเร็ว และเครื่องยนต์ดีเซล เช่น รถกระบะ
รถบรรทุก รถโดยสาร เครื่องยนต์ทางการเกษตร และอุตสาหกรรม ฯลฯ
ปัจจุบันน้ำมันดีเซลเป็นน้ำมันเชื้อเพลิงที่มีปริมาณการใช้สูงสุดในประเทศ ในสัดส่วนประมาณร้อยละ
50 ของน้ำมันเชื้อเพลิงทั้งหมดภายในประเทศ

2)  น้ำมันเตากำมะถันต่ำ (LSWR : Low Sulfur Waxy Residue )

น้ำมันเตากำมะถันต่ำที่บริษัทฯ ผลิตได้ เป็นผลิตภัณฑ์น้ำมันที่ได้จากส่วนที่มีจุดเดือดสูงสุดของ
Condensate Residue และเป็นน้ำมันเชื้อเพลิงที่มีความหนาแน่นมวลสูง
จัดเป็นน้ำมันเชื้อเพลิงที่มีความสำคัญในอุตสาหกรรม เพราะราคาถูก ใช้งานง่าย ให้ความร้อนสูง
ซึ่ง LSWR ของบริษัทฯ มีส่วนช่วยลดปัญหามลภาวะในอากาศได้ เพราะมีค่ากำมะถันต่ำ
และสามารถนำไปเพิ่มมูลค่าได้โดยผ่านกระบวนการกลั่นในระดับโมเลกุล
ให้เป็นน้ำมันเชื้อเพลิงประเภทอื่นเช่น น้ำมันเบนซิน ดีเซลหมุนเร็ว ได้อีกครั้ง

3)  เคมีภัณฑ์

เคมีภัณฑ์ชนิดต่างๆ ที่บริษัทฯ ผลิตได้แก่ IK 250 สารละลายไวท์สปิริต Light Oil for LAB
และ Solvent Oil ที่ได้จากการกลั่นในช่วงอุณหภูมิ (Cut Point) ที่แตกต่างกัน เคมีภัณฑ์ต่างๆ
เหล่านี้ถูกนำไปใช้ในอุตสาหกรรมสี อุตสาหกรรมย้อมผ้า อุตสาหกรรมพ่นสีรถยนต์
อุตสาหกรรมผงซักฟอก การฟอกย้อม ตลอดจนใช้ในอุตสาหกรรมยางมะตอย ฯลฯ
สำหรับตลาดในประเทศ และส่งออกไปยังต่างประเทศ

4)  น้ำมันเบนซิน (UGR 91/ULG 95)

น้ำมันเบนซินเป็นน้ำมันเชื้อเพลิงประเภทระเหยง่าย มีปริมาณกำมะถันต่ำ
เหมาะสำหรับใช้งานกับเครื่องยนต์เบนซินทุกชนิด
น้ำมันเบนซินได้มาจากการผสมน้ำมันเบาที่มีช่วงจุดเดือดเหมาะสมหลายชนิดในอัตราที่เหมาะสม
และมีส่วนผสมของสารกันน็อค และอื่นๆ เพื่อให้ได้ตามข้อกำหนด
ประเภทของน้ำมันเบนซินอาจแบ่งโดยค่าออกเทน
ซึ่งเป็นตัวเลขที่แสดงคุณสมบัติต้านทานการน็อคของเครื่องยนต์
ข้อกำหนดของรัฐได้กำหนดประเภทของน้ำมันเบนซินตามค่าออกเทน ได้แก่ ออกเทน 91
และออกเทน 95

5)  น้ำมันแก๊สโซฮอล์ (Gasohol 95/Gasohol 91)

น้ำมันแก๊สโซฮอล์ เป็นน้ำมันเชื้อเพลิงที่เป็นส่วนผสมระหว่างเอทานอล ความบริสุทธิ์ 99.5%
โดยปริมาตร ที่ได้จากการหมักและกลั่นผลิตผลทางการเกษตร (อ้อย และมันสำปะหลัง)
ผสมกับน้ำมันเบนซินชนิดพิเศษ ในอัตราส่วนเบนซิน 9 ส่วน เอทานอล 1 ส่วน
ได้เป็นน้ำมันแก๊สโซฮอล์ (E10) ที่มีคุณสมบัติเป็นไปตามประกาศกรมธุรกิจพลังงาน เรื่อง
กำหนดลักษณะและคุณภาพของน้ำมันแก๊สโซฮอล์ ปี 2549 ช่วยลดปัญหาสิ่งแวดล้อม มีราคาประหยัด
และช่วยลดการนำเข้าน้ำมันเชื้อเพลิงจากต่างประเทศ
อีกทั้งรัฐบาลยังส่งเสริมให้ใช้น้ำมันแก๊สโซฮอล์ 95 แทนน้ำมันเบนซิน 95 ตั้งแต่ 1 เมษายน 2551
เป็นต้นไปน้ำมันแก๊สโซฮอล์ ใช้กับรถยนต์ได้ทุกรุ่นที่มีระบบเชื้อเพลิงแบบหัวฉีด (รถที่ผลิตตั้งแต่ปี
1995 เป็นต้นมา) โดยไม่ต้องดัดแปลงเครื่องยนต์ และสามารถเติมสลับไปมาระหว่างแก๊สโซฮอล์
และเบนซินได้ทันที โดยไม่ต้องรอให้น้ำมันหมดถัง

6)  น้ำมันไบโอดีเซล (B100)

น้ำมันไบโอดีเซล เป็นผลิตภัณฑ์ของบริษัทย่อย คือ บริษัท เพียวไบโอดีเซล จำกัด (PBC)
ซึ่งน้ำมันไบโอดีเซลเป็นเชื้อเพลิงดีเซลที่ผลิตจากแหล่งทรัพยากรหมุนเวียน เช่น น้ำมันพืช ไขมันสัตว์
หรือสาหร่าย ไบโอดีเซลเป็นเชื้อเพลิงดีเซลทางเลือก นอกเหนือจากดีเซลที่ผลิตจากปิโตรเลียม
โดยมีคุณสมบัติการเผาไหม้ เหมือนกับดีเซลจากปิโตรเลียมมาก และสามารถใช้ทดแทนกันได้
คุณสมบัติสำคัญของไบโอดีเซล คือ สามารถย่อยสลายได้เอง ตามกระบวนการชีวภาพในธรรมชาติ
และไม่เป็นพิษต่อสิ่งแวดล้อม

4.2 การตลาดและการแข่งขัน

4.2.1 กลยุทธ์ทางการตลาด

เนื่องจากธุรกิจการผลิต และจำหน่ายน้ำมันสำเร็จรูปและเคมีภัณฑ์เป็นธุรกิจที่มีการแข่งขันค่อนข้างสูง
และใช้ทุนประกอบการสูงกว่าธุรกิจทั่วไป ดังนั้น บริษัทฯ จึงได้กำหนดนโยบาย
และกลยุทธ์ทางการตลาด โดยแบ่งออกเป็น ธุรกิจการกลั่นและค้าส่งน้ำมัน และเคมีภัณฑ์ และ
ธุรกิจการค้าปลีกน้ำมัน ดังนี้

ธุรกิจการกลั่น และค้าส่งน้ำมันและเคมีภัณฑ์

1)  ผลิตน้ำมันที่มีต้นทุนการผลิตต่อหน่วยที่ต่ำ

จากการที่บริษัทฯ
และทีมผู้บริหารมีทักษะและประสบการณ์ในการควบคุมและดูแลการก่อสร้างโรงกลั่นของบริษัทฯ
ด้วยตนเอง โดยอาศัยเทคโนโลยีที่ไม่ซับซ้อนและเป็นที่ยอมรับในอุตสาหกรรม ทำให้บริษัทฯ
มีเงินลงทุนการก่อสร้างโรงกลั่นต่อขนาดกำลังการผลิตที่ต่ำกว่าโรงกลั่นขนาดใหญ่รายอื่น
ซึ่งส่งผลให้บริษัทฯ มีต้นทุนคงที่ (Fixed Cost) ในการกลั่นต่ำกว่าโรงกลั่นขนาดใหญ่อื่น
อีกทั้งบริษัทฯ ยังไม่ต้องเสียค่าลิขสิทธิ์ในการออกแบบโรงกลั่นให้แก่ผู้อื่นด้วย
เนื่องจากโรงกลั่นของบริษัทฯ ได้รับการออกแบบจากวิศวกรผู้เชี่ยวชาญของบริษัทฯ
ดังนั้นต้นทุนในการผลิตน้ำมัน และเคมีภัณฑ์ต่อหน่วยของบริษัทฯ จึงต่ำกว่าผู้ผลิตรายอื่น

2)  จัดตั้งคลังน้ำมันในภูมิภาค

บริษัทฯ ได้จัดตั้งคลังน้ำมันทั้งหมด 4 แห่ง ได้แก่ คลังน้ำมันนครสวรรค์ คลังน้ำมันโคราช
คลังน้ำมันจุกเสม็ด และคลังน้ำมันระยอง ในภูมิภาคที่เป็นตลาดของบริษัทฯ
เพื่ออำนวยความสะดวกในการสั่งซื้อ และการจัดส่ง
อีกทั้งให้ความแน่นอนในด้านการบริการแก่ลูกค้าอย่างใกล้ชิดและรวดเร็ว

3)  การเลือกผลิตสินค้าที่ให้ส่วนต่างกำไรที่ดีกว่า

ระบบการผลิตของบริษัทฯ มีความยืดหยุ่นสามารถเพิ่มผลผลิต (Yield)
ของผลิตภัณฑ์ที่มีส่วนต่างกำไรที่สูงกว่า ในขณะเดียวกันก็สามารถลดผลผลิต (Yield)
ของผลิตภัณฑ์ที่มีส่วนต่างกำไรที่ต่ำกว่าได้ในระดับหนึ่ง ดังนั้นในการวางแผนการผลิตแต่ละครั้ง
บริษัทฯ จะพิจารณาแนวโน้มราคาของผลิตภัณฑ์ในตลาด
และวิเคราะห์ว่าผลิตภัณฑ์ใดมีแนวโน้มที่จะให้ส่วนต่างกำไรที่ดีกว่าแล้วจึงวางแผน
และดำเนินการผลิตเพื่อให้สอดคล้องได้ผลกำไรสูงสุด

4)  พัฒนาระบบการผลิตโดยเพิ่มคุณค่า (Value Added) ให้กับผลิตภัณฑ์

บริษัทฯ มีการวิจัยและพัฒนาอย่างต่อเนื่องในการพัฒนาการผลิต
เพื่อเพิ่มคุณค่าให้แก่ผลิตภัณฑ์ของบริษัทฯ เช่น การลดปริมาณสารอะโรเมติกส์
(De-Aromatization) ในผลิตภัณฑ์เคมีภัณฑ์ของบริษัทฯ
การคิดค้นผลิตภัณฑ์ที่สามารถใช้เป็นวัตถุดิบในกระบวนการผลิตของลูกค้าที่อยู่ในอุตสาหกรรมต่างๆ
หรือการลดปริมาณกำมะถัน ในผลิตภัณฑ์น้ำมันดีเซลของบริษัทฯ
ซึ่งโดยทั่วไปจะทำให้มีราคาจำหน่ายต่อหน่วยสูงขึ้น

5)  พัฒนาเทคโนโลยีการผลิตเพื่อให้ได้มาตรฐานสากล

บริษัทฯ มุ่งเน้นการพัฒนาเทคโนโลยีการผลิต
เพื่อให้บรรลุเป้าหมายของการผลิตผลิตภัณฑ์ที่มีคุณภาพมาตรฐานสากล โดยบริษัทฯ
ได้นำระบบการจัดการคุณภาพมาตรฐาน ISO 9001
มาประยุกต์ใช้ในส่วนของกระบวนการผลิตน้ำมันดีเซล สารละลายไฮโดรคาร์บอน และน้ำมันเตา
เพื่อตอบสนองนโยบายคุณภาพ และสร้างความพึงพอใจให้กับลูกค้า ส่งผลให้บริษัทฯ
ได้รับการรับรองระบบบริหารคุณภาพมาตรฐานสากล ISO 9001
ซึ่งเป็นมาตรฐานที่ทั่วโลกให้การยอมรับ นับเป็นอีกหนึ่งความสำเร็จที่แสดงถึงความมุ่งมั่น
สร้างสรรค์ผลิตภัณฑ์ให้มีคุณภาพในระดับสากล และบริษัทฯ
ได้ดำเนินการปรับเปลี่ยนการรับรองระบบคุณภาพมาเป็น ISO 9001 Version 2008 ในปี 2551
เป็นที่เรียบร้อยแล้ว

6)  เน้นการผลิตและจำหน่ายผลิตภัณฑ์ที่มีคุณภาพ

บริษัทฯ ได้นำระบบบริหารคุณภาพมาตรฐาน ISO 9001
มาใช้ในการตรวจสอบคุณภาพในทุกรายละเอียด
เพื่อให้ขั้นตอนการปฏิบัติงานเป็นไปตามมาตรฐานสากล
และได้มาตรฐานตามที่กระทรวงพาณิชย์กำหนด ทั้งนี้เพื่อสร้างความพอใจให้ลูกค้า
โดยมีนโยบายคุณภาพ คือ “มุ่งมั่น รักษาคุณภาพตามมาตรฐานอย่างสม่ำเสมอ
เพื่อความพึงพอใจของลูกค้า” และเพื่อให้บรรลุตามนโยบายคุณภาพ บริษัทฯ จึงได้ดำเนินการตามนี้
คือ

-   ให้การผลิตเป็นไปอย่างต่อเนื่อง และมีประสิทธิภาพสูงสุด โดยคำนึงถึงคุณภาพมาตรฐาน
    ปริมาณตามเป้าหมาย

-   จัดส่งผลิตภัณฑ์ให้ถูกต้องตามชนิด ปริมาณ และตรงตามเวลาที่ลูกค้าต้องการ

-   อบรมให้พนักงานมีการปรับปรุงประสิทธิภาพการทำงานอย่างมีระบบ
    เพื่อปฏิบัติงานได้ตามระบบคุณภาพมาตรฐาน ISO 9001 อย่างถูกต้อง และสม่ำเสมอ

7)  นโยบายการตั้งราคา

บริษัทฯ กำหนดนโยบายการตั้งราคาขายให้ลูกค้าประเภทต่างๆ
โดยอิงราคาจำหน่ายในตลาดเป็นสำคัญเพื่อให้ได้ราคาที่เหมาะสมและเป็นธรรมต่อผู้บริโภค
และบริษัทฯ
ยังได้ปรับราคาจำหน่ายน้ำมันและเคมีภัณฑ์ให้สอดคล้องกับราคาน้ำมันตลาดโลกที่มีการเปลี่ยนแปลงอยู่เสมอ

ธุรกิจการค้าปลีกน้ำมัน

1)  ขยายส่วนแบ่งการตลาดค้าปลีกโดยเพิ่มสถานีบริการน้ำมันให้ครอบคลุมพื้นที่ส่วนใหญ่ของประเทศ

โดยผ่าน บริษัท เพียวพลังงานไทย จำกัด มีแผนการขยายสถานีบริการน้ำมัน
ไปยังพื้นที่ภาคเหนือภาคตะวันออกเฉียงเหนือ ภาคตะวันออก ภาคตะวันตก ภาคกลาง
กรุงเทพมหานครและปริมณฑล โดยจะมีสถานีบริการน้ำมัน 2 ลักษณะ คือ

(1) สถานีบริการประเภทบริหารด้วยตนเอง (Company Operate: CO)

โดยบริษัทฯ วางกลยุทธ์ในการขยายสถานีบริการ โดยการร่วมธุรกิจกับเจ้าของสถานีบริการ
นโยบายการร่วมธุรกิจนี้ บริษัทฯ
จะเป็นผู้ลงทุนปรับปรุงสถานีบริการน้ำมันให้มีภาพลักษณ์ที่สอดคล้องกับตรา “เพียว (PURE)”
โดยขอสิทธิ์เป็นผู้เช่าบริการสถานีบริการน้ำมัน
และแบ่งผลกำไรกับเจ้าของสถานีบริการน้ำมันรายเดิม ซึ่งกลยุทธ์ดังกล่าว จะทำให้บริษัทฯ
มีต้นทุนการลงทุนต่ำกว่าคู่แข่ง และ

(2) สถานีบริการประเภทบริหารโดยบุคคลภายนอกหรือแฟรนไชส์ (Franchise: FC)

ซึ่งการขยายสถานีบริการน้ำมันทั้ง 2 ลักษณะควบคู่กันไป จะทำให้บริษัทฯ
สามารถขยายสถานีบริการน้ำมันของบริษัทฯ ไปทั่วประเทศได้รวดเร็วขึ้น
ขณะเดียวกันก็ช่วยลดค่าใช้จ่ายในการลงทุนของบริษัทฯ ด้วย
นอกจากนี้นโยบายที่จะไม่เก็บค่าธรรมเนียมจากสถานีบริการน้ำมันแบบแฟรนไชส์ของบริษัทฯ
จะช่วยดึงดูดให้มีผู้มาสนใจดำเนินธุรกิจสถานีบริการน้ำมันแบบแฟรนไชส์มากขึ้น

2)  การสร้างการรับรู้ตรา “เพียว (PURE)” ให้เป็นที่รู้จัก

สถานีบริการน้ำมันของบริษัทฯ จะดำเนินการภายใต้ชื่อ “เพียว (PURE)”
ซึ่งจดจำได้ง่ายและมีกลุ่มลูกค้าจำนวนหนึ่งที่รู้จักชื่อ “เพียว (PURE)” อยู่เดิม
นอกจากนี้สถานีบริการน้ำมันเพียวจะเน้นการปรับปรุงและบำรุงรักษาภาพลักษณ์ของสถานีบริการน้ำมันให้ทันสมัย
สะดวกสบาย และสะอาด รวมถึงการให้บริการที่สร้างความพึงพอใจให้แก่ลูกค้า ทั้งนี้บริษัทฯ
ได้โฆษณา และประชาสัมพันธ์ผ่านทางสื่อวิทยุและโทรทัศน์ นอกจากนี้บริษัทฯ
ยังได้สนับสนุนกิจกรรมต่างๆ ตามความเหมาะสม เช่น ฟุตซอล มวยสากลสมัครเล่น
การแข่งขันรถยนต์ เป็นต้น

3)  การใช้กลยุทธ์สถานีบริการน้ำมันชุมชน

การเพิ่มสถานีบริการน้ำมันจะเน้นการใช้กลยุทธ์สถานีบริการน้ำมันชุมชนเป็นหลัก
เนื่องจากในเขตชุมชนทั่วประเทศจะมีการใช้น้ำมันดีเซลเป็นจำนวนมาก
ซึ่งน้ำมันดีเซลเป็นผลิตภัณฑ์หลักของบริษัทฯ โดยบริษัทฯ
ได้พัฒนาสถานีบริการขนาดเล็กเพื่อให้ชุมชนเป็นเจ้าของสถานีบริการด้วยเงินลงทุนต่ำ

4)  การสร้างความภาคภูมิใจในความสามารถของคนไทยและรณรงค์ให้ใช้สินค้าของไทย

บริษัทฯ มีนโยบายที่จะสนับสนุนกิจกรรมต่างๆ ในชุมชน
โดยเน้นการสร้างความภาคภูมิใจในความสามารถของคนไทย และรณรงค์การใช้สินค้า
และบริการของคนไทย เนื่องจากผลิตภัณฑ์น้ำมันของบริษัทฯ
เป็นผลิตภัณฑ์ที่ผลิตโดยใช้วัตถุดิบในประเทศไทย และผลิตโดยคนไทย
ซึ่งเป็นความภาคภูมิใจของคนไทยที่สามารถดำเนินธุรกิจผลิตและจำหน่ายน้ำมันเชื้อเพลิงได้ด้วยทรัพยากรของไทย

5)  นโยบายการตั้งราคา

บริษัทฯ มีนโยบายการตั้งราคาให้สถานีบริการน้ำมันเพียว
สามารถแข่งขันกับสถานีบริการน้ำมันคู่แข่งได้ แต่บริษัทฯไม่มีนโยบาย “ทุ่ม”
ราคาเพื่อช่วงชิงลูกค้าแต่อย่างใด

6) การส่งเสริมการตลาดอย่างต่อเนื่อง

บริษัทฯ ได้จัดรายการส่งเสริมการตลาดอย่างต่อเนื่อง
พร้อมกับการจัดกิจกรรมฉลองเปิดสถานีบริการน้ำมันเพียว
โดยเรียนเชิญบุคคลสำคัญในจังหวัดที่สถานีบริการน้ำมันเพียวไปเปิดจำหน่าย
และทำการโฆษณาผ่านทางสื่อประชาสัมพันธ์ต่างๆ เช่น หนังสือพิมพ์ วิทยุ โทรทัศน์
ทั้งในระดับประเทศ และระดับท้องถิ่น

4.2.2 การจัดจำหน่ายผลิตภัณฑ์และลักษณะของลูกค้าของบริษัทฯ

บริษัทฯ จัดจำหน่ายผลิตภัณฑ์ผ่านช่องทางการจำหน่าย 3 ช่องทางหลัก ได้แก่

1)  การจำหน่ายผ่านตลาดค้าปลีก (Retail Marketing)

ธุรกิจค้าปลีกของบริษัทฯ ดำเนินการโดย บริษัท เพียวพลังงานไทย จำกัด
ผ่านเครือข่ายสถานีบริการตามภูมิภาคที่เป็นเป้าหมายหลัก
รวมทั้งรับผิดชอบการกำหนดกลยุทธ์ตลาดค้าปลีก
การพัฒนาตลาดค้าปลีกและการขยายเครือข่ายสถานีบริการ การปฏิบัติการ การลงทุน
การบริหารสถานีบริการตัวแทน และการพัฒนาธุรกิจเสริม

สถานีบริการน้ำมันของบริษัทฯ สามารถแบ่งได้ 2 ประเภท ตามลักษณะการบริหารสถานีบริการดังนี้:

1.  สถานีบริการประเภทบริหารด้วยตนเอง (Company Operate : CO)

บริษัทฯเป็นผู้ลงทุนเองและเป็นเจ้าของสถานีบริการที่ดำเนินกิจการและบริหารงานภายในสถานีบริการเองทั้งหมด
โดยการพิจารณาลงทุนเปิดสถานีบริการจะขึ้นอยู่กับสถานที่ตั้ง ณ สิ้นเดือน ธันวาคม 2553 บริษัทฯ
มีสถานีบริการน้ำมันประเภท CO อยู่ทั้งสิ้น 73 แห่ง

2.  สถานีบริการประเภทบริหารโดยบุคคลภายนอกหรือแฟรนไชส์ (Franchise: FC)

ผู้ประกอบการเอกชนเป็นเจ้าของสถานีบริการเหล่านี้
โดยทำหน้าที่เป็นตัวแทนการบริหารสถานีบริการ และการจำหน่ายผลิตภัณฑ์น้ำมันภายใต้ชื่อ “เพียว”
โดยมีข้อตกลงว่าจะต้องซื้อผลิตภัณฑ์ของบริษัทฯ เท่านั้น
และจะต้องบริหารสถานีบริการตามมาตรฐานของบริษัทฯ
โดยผู้ประกอบการเอกชนไม่มีภาระหน้าที่ต้องจ่ายค่า Royalty Fee และค่าการตลาดให้แก่ บริษัทฯ
โดยทั่วไปแล้วบริษัทฯ มีสิทธิที่จะยกเลิกสัญญากับผู้ประกอบการสถานีบริการประเภทนี้
หากผู้ประกอบการผิดสัญญา ณ สิ้นเดือน ธันวาคม 2553 บริษัทฯ
มีสถานีบริการน้ำมันประเภทแฟรนไชส์ และตัวแทนจำหน่าย ดังนี้

+----------------------------+-------------------------+--------------+
| ประเภท                     | จำหน่ายผลิตภัณฑ์            | จำนวนแห่ง     |
+----------------------------+-------------------------+--------------+
| 1.FC Standard              | ดีเซล, เบนซิน 91, B5      | 2            |
|                            |                         |              |
| ปั๊มน้ำมันขนาดมาตรฐาน          | และแก๊สโซฮออล์ 95         |              |
+----------------------------+-------------------------+--------------+
| 2.FC ชุมชน                  | ดีเซล, เบนซิน 91          | 1            |
|                            |                         |              |
| ปั๊มน้ำมันชุมชนขนาดกลาง         | และ B50                 |              |
+----------------------------+-------------------------+--------------+
| และตัวแทนจำหน่าย             | ดีเซล, เบนซิน 91, 95      | 2            |
|                            |                         |              |
|                            | และแก๊สโซฮออล์ 95         |              |
+----------------------------+-------------------------+--------------+

ที่มา : บริษัท ระยองเพียวริฟายเออร์ จำกัด (มหาชน)

บริษัทฯ มีแผนการที่จะเพิ่มจำนวนสถานีบริการเพื่อเป็นการเพิ่มความสามารถในการแข่งขัน
และมีแผนการปรับปรุงประสิทธิภาพในการดำเนินธุรกิจค้าปลีก โดยการรวบรวม
และวิเคราะห์ข้อมูลเกี่ยวกับลูกค้าสถานีบริการในเรื่องอุปสงค์ และอุปทานของปริมาณน้ำมัน
ที่ตั้งสถานี ระยะเวลาในการจัดส่งน้ำมัน เพื่อพัฒนาการบริการให้ตรงกับความต้องการของลูกค้า
และเพื่อให้ครอบคลุมลูกค้ากลุ่มต่างๆ มากขึ้น
อีกทั้งยังมีการให้รางวัลหรือสิ่งจูงใจกับสถานีบริการดีเด่นในด้านการบริการ
โดยวัดผลผ่านการดำเนินการโครงการ Mystery Shopping อย่างต่อเนื่อง เป็นต้น

2)  การจำหน่ายผ่านตลาดผู้ค้าส่ง (Wholesales Marketing)

(1) การจำหน่ายให้ผู้ค้าส่งรายอื่น

เป็นการจำหน่ายให้กับบริษัทผู้ค้าส่งน้ำมันทั้งขนาดใหญ่ และขนาดกลาง
ซึ่งจะนำน้ำมันเหล่านี้ไปจัดจำหน่ายต่อผ่านระบบเครือข่าย
และช่องทางการจำหน่ายของบริษัทเหล่านั้นไปสู่ผู้บริโภคน้ำมันปลายทางอีกทอดหนึ่ง
การขายส่งให้ลูกค้าที่เป็นผู้ค้าส่งนี้ ส่วนใหญ่ลูกค้าจะจัดหารถบรรทุกมารับน้ำมันเองที่หน้าโรงกลั่น
หรือคลังน้ำมันทั้ง 4 แห่งของบริษัทฯ

ทั้งนี้ในปี 2552 และปี 2553 บริษัทฯ จำหน่ายน้ำมันให้กับกลุ่มผู้ค้าส่งน้ำมันของ SCT จำนวน
208.16 ล้านลิตร และ 198.46 ล้านลิตร คิดเป็นร้อยละ 27.74 และร้อยละ 24.54
ของปริมาณการจำหน่ายผลิตภัณฑ์ทั้งหมดของบริษัทฯ ตามลำดับ
โดยรายได้จากการจำหน่ายน้ำมันให้แก่กลุ่มผู้ค้าส่งน้ำมันของ SCT ในปี 2552 และปี 2553
คิดเป็นร้อยละ 27.58 และร้อยละ 25.50 ของรายได้รวมตามลำดับ

(2) การจำหน่ายให้กิจการอุตสาหกรรม

เป็นการจำหน่ายน้ำมันให้แก่กิจการประเภทโรงงานอุตสาหกรรม และกิจการต่างๆ
ซึ่งใช้น้ำมันเป็นเชื้อเพลิง สำหรับให้ความร้อนและพลังงานในการผลิตสินค้าและบริการต่างๆ เช่น
อุตสาหกรรมอาหาร อุตสาหกรรมสิ่งถัก/สิ่งทอ อุตสาหกรรมกระดาษ อุตสาหกรรมเคมี
อุตสาหกรรมเหล็ก และผลิตภัณฑ์โลหะ เป็นต้น ลูกค้าประเภทนี้ติดต่อซื้อขายโดยตรงกับ บริษัทฯ
เช่นกัน การจัดส่งน้ำมันจะจัดส่งไปโดยทางรถยนต์
ยกเว้นโรงงานขนาดใหญ่บางแห่งที่มีท่าเรืออาจสามารถรับน้ำมันทางเรือได้
ผลิตภัณฑ์น้ำมันที่จำหน่ายให้กับลูกค้ากลุ่มนี้โดยมากจะเป็นน้ำมันเตา และน้ำมันดีเซล

3)  การจำหน่ายให้ลูกค้าต่างประเทศ (Export)

เป็นการดำเนินการเพื่อขยายตลาดของผลิตภัณฑ์ของบริษัทฯ
ในต่างประเทศโดยการจำหน่ายให้กับผู้ค้าน้ำมัน
และโรงงานอุตสาหกรรมในต่างประเทศผ่านนายหน้าโดยการขนส่งทางเรือ ปัจจุบันบริษัทฯ
ได้ขยายฐานการจัดจำหน่ายผลิตภัณฑ์ไปสู่ตลาดต่างประเทศผ่านนายหน้า ได้แก่ สิงคโปร์ จีน
เวียดนาม ลาว พม่า และกัมพูชา

ปริมาณการจำหน่ายผลิตภัณฑ์ของบริษัทฯ ตามช่องทางการจัดจำหน่าย

[TABLE]

ที่มา : บริษัท ระยองเพียวริฟายเออร์ จำกัด (มหาชน)

นอกจากนี้บริษัทฯ ยังมีงานสนับสนุนการจัดจำหน่ายผลิตภัณฑ์ของบริษัทฯ ดังนี้

(1) การบริหารและปฏิบัติการคลังน้ำมัน

บริษัทฯ ดำเนินการบริหารควบคุมการเก็บสำรอง รับจ่าย บรรจุผลิตภัณฑ์น้ำมัน และเคมีภัณฑ์
ของคลังน้ำมันที่บริษัทฯ เป็นเจ้าของ และคลังน้ำมันที่บริษัทฯ ได้เช่าไว้เพื่อการจ่ายโอนระหว่างคลัง
และจำหน่ายให้แก่ลูกค้าทั้งในและต่างประเทศ บริษัทฯ ดำเนินการบริหารคลังน้ำมันทั้งสิ้น 4 แห่ง
โดยบริษัทฯ เป็นเจ้าของคลังน้ำมันที่ระยอง ส่วนคลังน้ำมันที่เหลือเป็นการเช่า ซึ่งได้แก่
คลังน้ำมันนครสวรรค์ และคลังน้ำมันจุกเสม็ด สำหรับคลังน้ำมันโคราชเป็นคลังน้ำมันที่บริษัทฯ
ลงทุนเองบนที่ดินเช่าอายุ 26 ปี

การที่บริษัทฯ มีคลังน้ำมันกระจายตามจุดต่างๆ นี้
เป็นการสนับสนุนการดำเนินธุรกิจการผลิตน้ำมันและเคมีภัณฑ์ของบริษัทฯ
เนื่องจากเป็นการสะดวกต่อการจัดจำหน่ายให้แก่ลูกค้า
ที่อยู่ในเขตพื้นที่ใกล้เคียงกับคลังน้ำมันของบริษัทฯ
นอกจากนี้คลังน้ำมันจุกเสม็ดยังช่วยสนับสนุนธุรกิจการส่งออกน้ำมัน และเคมีภัณฑ์ของบริษัทฯ
เนื่องจากอยู่ติดกับท่าเรือ

(2) การจัดส่งผลิตภัณฑ์น้ำมันและเคมีภัณฑ์

บริษัทฯ ดำเนินการขนส่งน้ำมัน และเคมีภัณฑ์จากโรงกลั่นน้ำมันของบริษัทฯ ที่จังหวัดระยอง
ไปยังคลังน้ำมันตามจุดต่างๆ ของบริษัทฯ ด้วยรถบรรทุกน้ำมันของ บริษัท จตุรทิศขนส่ง จำกัด
เป็นส่วนใหญ่ โดยบริษัท จตุรทิศขนส่ง จำกัดเป็นบริษัทย่อยของ SCT ซึ่งเป็นบริษัทย่อยที่บริษัทฯ
ถือหุ้นอยู่ประมาณร้อยละ 99.99

4.3 ภาวะอุตสาหกรรมและการแข่งขัน

4.3.1 ภาวะอุตสาหกรรม

ราคาน้ำมันดิบ และน้ำมันสำเร็จรูปตลาดสิงคโปร์ปี 2553
มีความผันผวนในทิศทางที่ปรับตัวเพิ่มขึ้นอย่างต่อเนื่องจากสิ้นปี 2552
เป็นผลมาจากเศรษฐกิจทั่วโลกตามภูมิภาคต่างๆเริ่มฟื้นตัว และมีทิศทางที่ดีขึ้น
ประกอบการอ่อนค่าลงของเงินดอลลาร์สหรัฐ และการลดกำลังการผลิตของกลุ่มโอเปค
ทั้งนี้ปริมาณการใช้พลังงานเชิงพาณิชย์ในประเทศยังคงเพิ่มขึ้นจากปีก่อนซึ่งเพิ่มขึ้นร้อยละ 7.2
โดยก๊าซธรรมชาติเป็นสัดส่วนการใช้มากที่สุด เนื่องจากราคาน้ำมันอยู่ในระดับสูง ซึ่งเพิ่มขึ้นร้อยละ
15.0 รองลงมาเป็นน้ำมันดิบและน้ำมันสำเร็จรูป ซึ่งเพิ่มสูงขึ้นจากปีก่อนเล็กน้อยร้อยละ 1.5
และไฟฟ้าพลังน้ำและการนำเข้ามีการใช้เพิ่มขึ้นเช่นกันที่ร้อยละ 2.8

รายละเอียดของการใช้พลังงานในเชิงพาณิชย์ของประเทศในช่วงปี 2548 ถึงวันที่ 31 ธันวาคม
2553 มีดังนี้

(หน่วย: เทียบเท่าบาร์เรลน้ำมันดิบต่อวัน)

  ------- --------------- --------------- ------- ---------------------- ------- ------------ ------- ------------------- -------
  ปี       ปริมาณการใช้รวม   ลิกไนต์และถ่านหิน           น้ำมันดิบและน้ำมันสำเร็จรูป           ก๊าซธรรมชาติ           ไฟฟ้าพลังน้ำและนำเข้า   

                          ปริมาณ           ร้อยละ   ปริมาณ                  ร้อยละ   ปริมาณ        ร้อยละ   ปริมาณ               ร้อยละ

  2548    1,520,122       232,181         15.3    689,418                45.4    565,854      37.2    32,669              2.1

  2549    1,544,741       247,784         16.0    673,786                43.6    579,007      37.5    44,164              2.9

  2550    1,603,870       279,387         17.4    666,775                41.6    614,667      38.3    43,041              2.7

  2551    1,617,995       300,763         18.6    633,720                39.2    647,953      40.0    35,559              2.2

  2552    1,662,586       303,008         18.2    642,701                38.7    681,717      41.0    35,160              2.1

  2553    1,782,680       309,872         17.4    652,464                36.6    784,184      44.0    36,160              2.0
  ------- --------------- --------------- ------- ---------------------- ------- ------------ ------- ------------------- -------

ที่มา: สำนักนโยบายและแผนพลังงาน

ผลจากสถานการณ์เศรษฐกิจที่ฟื้นตัว
และทิศทางที่ดีขึ้นทั่วโลกได้ส่งผลกระทบต่อเศรษฐกิจไทยด้วยเช่นกัน
ทำให้ปริมาณการใช้น้ำมันเชื้อเพลิงปี 2553 เท่ากับ 33,239 ล้านลิตร เพิ่มขึ้นเพียงเล็กน้อยที่ 69
ล้านลิตร หรือร้อยละ 0.2 เมื่อเทียบกับปีก่อน ขณะที่ปริมาณการใช้ดีเซลหมุนเร็วอยู่ที่ 18,480
ล้านลิตร ซึ่งเพิ่มขึ้น 15 ล้านลิตรหรือร้อยละ 0.1

ตารางแสดงการจำหน่ายน้ำมันเชื้อเพลิงในประเทศ

  ------------ ---------------- ------------ ---------------- --------------
  ปี            น้ำมันเชื้อเพลิงรวม                น้ำมันดีเซลหมุนเร็ว   

               ล้านลิตร           Growth Rate  ล้านลิตร           Growth Rate

  2548         37,361           (-0.6%)      19,517           0.2%

  2549         35,976           (-3.8%)      18,312           (-6.4%)

  2550         35,218           (-2.1%)      18,677           2.0%

  2551         32,703           (-7.2%)      17,634           (-5.6%)

  2552         33,170           1.4%         18,465           4.7%

  2553         33,239           0.2%         18,480           0.1%
  ------------ ---------------- ------------ ---------------- --------------

ที่มา: กรมธุรกิจพลังงาน กระทรวงพลังงาน

อุตสาหกรรมโรงกลั่นน้ำมัน

ในปี 2553 ประเทศไทยมีการผลิตน้ำมันสำเร็จรูปทั้งสิ้น 44,709 ล้านลิตร เพิ่มขึ้นจากปีที่แล้ว 416
ล้านลิตรหรือร้อยละ 0.9 จากปริมาณน้ำมันดิบที่ใช้ในการผลิต (Crude Run) เฉลี่ย 961.8
KBD^(*) เพิ่มขึ้นจากปีก่อน 2.7% เท่ากับอัตราส่วนร้อยละ 88.6 ของความสามารถในการกลั่น
(Refinery Capacity) ซึ่งมีทั้งสิ้น 1,075 KBD[1]
โดยสัดส่วนการผลิตมากที่สุดยังคงเป็นน้ำมันดีเซลร้อยละ 52.1 รองลงมา ได้แก่ เบนซิน ร้อยละ
19.6

ตารางแสดงการผลิตน้ำมันเชื้อเพลิงในประเทศ

  (หน่วย: ล้านลิตร)

  -------------- -------- ------- -------- ------- -------- ------- -------- ------- -------- -------
  ประเภทผลิตภัณฑ์   2549     ร้อยละ   2550     ร้อยละ   2551     ร้อยละ   2552     ร้อยละ   2553     ร้อยละ

  น้ำมันดีเซล       21,149   49.0    21,995   51.6    20,769   49.1    22,489   50.8    23,305   52.1

  น้ำมันเบนซิน      9,090    21.0    8,703    20.4    8,449    20.0    8,852    20.0    8,742    19.6

  น้ำมันเตา        6,308    14.6    6,452    15.1    6,873    16.3    6,884    15.5    6,000    13.4

  น้ำมันอากาศยาน   5,603    13.0    5,323    12.5    6,002    14.2    5,975    13.5    6,196    13.9

  น้ำมันก๊าด        1,041    2.4     123      0.3     195      0.5     93       0.2     467      1.0

  รวม            43,191   100.0   42,596   100.0   42,288   100.0   44,293   100.0   44,709   100.0
  -------------- -------- ------- -------- ------- -------- ------- -------- ------- -------- -------

ที่มา: กรมธุรกิจพลังงาน กระทรวงพลังงาน

อุตสาหกรรมการจัดจำหน่ายน้ำมัน

ตารางแสดงช่องทางการจัดจำหน่ายน้ำมันในประเทศในปี 2553

  ----------------- ------------ ------- ------------ ------- -------- ------- ---------- ------- ---------- -------
  ช่องทางการจำหน่าย   ดีเซลหมุนเร็ว           ดีเซลหมุนเร็ว           เบนซิน 91         แก๊สโซฮอล์           แก๊สโซฮอล์   
                    B3                   B5                                    91                 95         

                    ล้านลิตร       ร้อยละ   ล้านลิตร       ร้อยละ   ล้านลิตร   ร้อยละ   ล้านลิตร     ร้อยละ   ล้านลิตร     ร้อยละ

  สถานีบริการ         6,686        60.5%   3,929        55.7%   1,815    61.4%   1,489      96.0%   2,376      88.3%

  ร้านค้าน้ำมัน         -            0.0%    -            0.0%    -        0.0%    -          0.0%    -          0.0%

  การขนส่ง           204          1.8%    283          4.0%    29       1.0%    1          0.1%    6          0.2%

  อุตสาหกรรม         331          3.0%    488          6.9%    13       0.5%    1          0.0%    4          0.1%

  การผลิตไฟฟ้า        13           0.1%    -            0.0%    -        0.0%    -          0.0%    -          0.0%

  ราชการ/รัฐวิสาหกิจ   318          2.9%    229          3.3%    32       1.1%    1          0.1%    14         0.5%

  อื่น ๆ              1,342        12.1%   907          12.9%   462      15.6%   25         1.6%    110        4.1%

  ม 10              2,154        19.5%   1,215        17.2%   606      20.5%   34         2.2%    182        6.8%

  รวมทั้งสิ้น           11,049       100%    7,051        100%    2,958    100%    1,552      100%    2,691      100%
  ----------------- ------------ ------- ------------ ------- -------- ------- ---------- ------- ---------- -------

ที่มา: กรมธุรกิจพลังงาน กระทรวงพลังงาน

โครงสร้างราคา

โครงสร้างราคาน้ำมันประกอบด้วย 2 ส่วน คือ ราคาขายส่งหน้าโรงกลั่น และราคาขายปลีก
ในส่วนของราคาขายส่งหน้าโรงกลั่น จะประกอบด้วย ราคาหน้าโรงกลั่น ภาษีสรรพสามิต
ภาษีเทศบาล กองทุนน้ำมันเชื้อเพลิง กองทุนเพื่อส่งเสริมการอนุรักษ์พลังงาน และภาษีมูลค่าเพิ่ม
และในส่วนราคาขายปลีก ประกอบด้วย ราคาขายส่งหน้าโรงกลั่น ค่าขนส่ง ค่าการตลาด
และภาษีมูลค่าเพิ่ม

ตารางแสดงโครงสร้างราคาน้ำมันในเขตกรุงเทพมหานคร ณ วันที่ 30 ธันวาคม 2553

  ------------------------------ ------------ ------------- --------- ---------- ----------
  หน่วย: บาท/ลิตร                  ดีเซลหมุนเร็ว บี ดีเซลหมุนเร็วบี 5 เบนซิน 91  แก๊สโซฮอล   แก๊สโซฮอล
                                 3                                    91         95

  ราคา ณ โรงกลั่น                  21.1121      21.6333       19.8630   20.9330    21.1374

  ภาษีสรรพสามิต                    5.3100       5.0400        7.0000    6.3000     6.3000

  ภาษีเทศบาล                      0.5310       0.5040        0.7000    0.6300     0.6300

  กองทุนน้ำมันเชื้อเพลิง               (-0.35)      (-1.0000)     6.7000    0.1000     2.4000

  กองทุนเพื่อส่งเสริมการอนุรักษ์พลังงาน   0.2500       0.2500        0.2500    0.2500     0.2500

  ราคาขายส่งหน้าโรงกลั่น             26.8531      26.4273       34.5130   28.2130    30.7174

  ภาษีมูลค่าเพิ่ม                     1.8797       1.8499        2.4159    1.9749     2.1502

  ค่าการตลาด                      1.1749       1.2269        1.1319    1.5441     1.3760

  ภาษีมูลค่าเพิ่ม                     0.0822       0.0859        0.0792    0.1081     0.0963

  ราคาขายปลีก                     29.99        29.59         38.14     31.84      34.34
  ------------------------------ ------------ ------------- --------- ---------- ----------

ที่มา: สำนักนโยบายและแผนพลังงาน

4.3.2 ภาวะการแข่งขันของตลาดน้ำมันในประเทศไทย

ภาวะการแข่งขันตลาดน้ำมันในประเทศยังคงอยู่ในระดับสูง ในภาวะเศรษฐกิจที่เริ่มฟื้นตัว
โดยปริมาณการผลิตน้ำมันเชื้อเพลิงในปี 2553 มีทั้งสิ้น 44,709 ล้านลิตร เพิ่มขึ้นจากปีก่อน 416
ล้านลิตรหรือร้อยละ 0.9 แยกออกเป็นการผลิตดีเซลหมุนเร็วปริมาณ 23,305 ล้านลิตรหรือร้อยละ
52.1 และน้ำมันเชื้อเพลิงอื่น 21,404 ล้านลิตรหรือร้อยละ 47.9

ขณะที่ปริมาณการจำหน่ายเชื้อเพลิงภายในประเทศอยู่ที่ 33,239 ล้านลิตร เพิ่มขึ้นจากปี 2552
เท่ากับ 69 ล้านลิตรหรือร้อยละ 0.2 โดยเป็นการจำหน่ายดีเซลหมุนเร็วปริมาณ 18,480
ล้านลิตรหรือร้อยละ 55.6 และน้ำมันเชื้อเพลิงอื่น 14,759 ล้านลิตรหรือร้อยละ 44.4

ภาพรวมความต้องการใช้น้ำมันปี 2554 มีแนวโน้มที่เพิ่มขึ้นจากปีก่อน
เป็นผลมาจากสภาวะเศรษฐกิจที่เริ่มฟื้นตัวประกอบกับภาครัฐส่งเสริมให้ประชาชนหันมาใช้พลังงานทดแทนซึ่งมีราคาต่ำกว่า

ตารางแสดงปริมาณการผลิตและปริมาณการจำหน่ายน้ำมันเชื้อเพลิงในประเทศ

(หน่วย: ล้านลิตร)

  ------ -------------------------- -------- ---------------- --------------- -------- ---------------- ------------ -------- ----------------
  ปี      น้ำมันเชื้อเพลิงทั้งหมดในประเทศ                             น้ำมันเชื้อเพลิงอื่น                             ดีเซลหมุนเร็ว            

         ผลิต                        จำหน่าย   ร้อยละของส่วนเกิน   ผลิต             จำหน่าย   ร้อยละของส่วนเกิน   ผลิต          จำหน่าย   ร้อยละของส่วนเกิน

  2548   42,042                     37,412   11.0%            21,329          17,844   16.3%            20,713       19,568   5.5%

  2549   43,191                     35,976   16.7%            22,096          17,664   20.1%            21,095       18,312   13.2%

  2550   42,596                     35,218   17.3%            20,633          16,541   19.8%            21,964       18,677   15.0%

  2551   42,288                     32,703   22.7%            21,523          15,069   30.17%           20,765       17,634   15.1%

  2552   44,293                     33,170   25.1%            21,804          14,705   32.6%            22,489       18,465   17.9%

  2553   44,709                     33,239   25.7%            21,404          14,759   31.0%            23,305       18,480   20.7%
  ------ -------------------------- -------- ---------------- --------------- -------- ---------------- ------------ -------- ----------------

ที่มา: กรมธุรกิจพลังงาน กระทรวงพลังงาน

จำนวนสถานีบริการน้ำมันเปรียบเทียบระหว่างปี 2552 และถึงสิ้นปี 2553

(หน่วย: จำนวนราย)

  ---------------------------------- ------------------ ------------------
  ชื่อผู้ประกอบการ                       ปี 2552             ปี 2553

  PTT SHELL ESSO CHEVRON บางจาก      3,739              3,755

  PURE SUSCO JET และ อื่นๆ             1,399              1,669

  ผู้ค้าอิสระ                            13,996             14,019

  รวม                                19,134             19,443
  ---------------------------------- ------------------ ------------------

ที่มา: กรมธุรกิจพลังงาน กระทรวงพลังงาน

ค่าการตลาดของปี 2553 ของดีเซลหมุนเร็วบี3 และบี5 สูงกว่าปีที่ผ่านมาเล็กน้อย
โดยดีเซลหมุนเร็วบี3 ค่าการตลาดอยู่ที่ 1.5056 บาทต่อลิตร และดีเซลหมุนเร็วบี5 อยู่ที่ 1.5828
บาทต่อลิตร แต่สำหรับเบนซินออกเทน 91 ค่าการตลาดอยู่ที่ 1.4956 บาทต่อลิตร
ในขณะที่แก๊สโซฮอล์ 95 ลดลงเล็กน้อย โดยค่าการตลาดอยู่ที่ 1.5204 บาทต่อลิตร ตามลำดับ

ค่าการตลาดเฉลี่ยของน้ามันในประเทศ

(หน่วย: บาท/ลิตร)

  ------------ -------------- --------------- ------------- --------------
  ช่วงเวลา      ดีเซลหมุนเร็ว บี 3 ดีเซลหมุนเร็วบี 5   เบนซิน 91      แก๊สโซฮอล์

  2549         1.0182         1.9847          1.0081        1.1870

  2550         0.8523         1.1651          0.9865        1.3665

  2551         1.3648         1.6999          1.8237        2.3646

  2552         1.4924         1.6967          1.6127        1.5805

  2553         1.5056         1.5828          1.4956        1.5204
  ------------ -------------- --------------- ------------- --------------

ที่มา: สำนักนโยบายและแผนพลังงาน

4.4 การจัดหาผลิตภัณฑ์หรือบริการ

1)  กำลังการผลิตและปริมาณการผลิต

กำลังการผลิต (มีหน่วยวัดเป็นบาร์เรลต่อวัน) หมายถึง ระบบกำลังกลั่น ระบบท่อ
ระบบถังที่สามารถรับ CR มากลั่น ผ่านระบบเพิ่มคุณภาพ ผ่านระบบท่อ ผสม เก็บ
และจ่ายออกจากโรงกลั่นได้สูงสุดประจำวันทำการ อนึ่ง ในรอบปีที่ผ่านมา บริษัทฯ
ได้หยุดเครื่องตามแผนการซ่อมบำรุง เพื่อทำการบำรุงรักษาซ่อมแซมหน่วยผลิต 24 วัน
เพื่อรักษาประสิทธิภาพการผลิตในระดับเดิม หรือดำเนินการปรับประสิทธิภาพให้เพิ่มขึ้น
การเลือกวันเวลาการหยุดเครื่องตามแผนการซ่อมบำรุงดังกล่าว
จะเลือกดำเนินการตามความเหมาะสมของสถานการณ์ และผลตอบแทนทางเศรษฐกิจที่เหมาะสม

บริษัทฯ มีโรงกลั่นน้ำมันตั้งอยู่ที่ 7/3 ถนนปกรณ์สงเคราะห์ราษฎร์ ตำบลมาบตาพุด
อำเภอเมืองระยอง จังหวัดระยอง กำลังการผลิตสูงสุด 17,000 บาร์เรลต่อวัน หรือประมาณ 80
ล้านลิตรต่อเดือน ทำการผลิตตลอด 24 ชั่วโมง

บริษัทฯ ได้ทำการปรับปรุงประสิทธิภาพโรงกลั่นมาโดยตลอด
จนในปัจจุบันโรงกลั่นสามารถดำเนินการได้อย่างมีประสิทธิภาพ
และมีขีดความสามารถของระบบความปลอดภัย
และระบบป้องกันมลภาวะเป็นพิษสอดคล้องเหมาะสมกับกำลังกลั่นที่สูงขึ้น

กำลังการผลิตและปริมาณการผลิต

  ------------------------ ---------- ----------- ------------ -----------
                           ปี 2550     ปี 2551      ปี 2552       ปี 2553

  กำลังการผลิต                                                   

  พันบาร์เรลต่อวัน             17.0       17.0        17.0         17.0

  ล้านลิตรต่อปี                989        989         989          989

  ปริมาณการผลิต (ล้านลิตร)                                         

  น้ำมันดีเซลหมุนเร็ว           535        550         522          513

  น้ำมันเตา                  14         14          12           11

  เคมีภัณฑ์                   203        139         73           92

  รวมปริมาณการผลิต           752        703         607          616

  อัตราการใช้กำลังการผลิต      80.38%     71.08%      61.37%       62.27%
  ------------------------ ---------- ----------- ------------ -----------

ที่มา : บริษัท ระยองเพียวริฟายเออร์ จำกัด (มหาชน)

2)  กรรมวิธีการผลิต

[]

วัตถุดิบตั้งต้น (Feed) คือ Condensate Residue จากถังเก็บ
จะถูกส่งเข้าสู่ระบบแลกเปลี่ยนความร้อน (Heat Exchanger Train) เพื่อเพิ่มอุณหภูมิให้สูงขึ้น
โดย Feed จากถังจะมีอุณหภูมิเริ่มต้นประมาณ 30 องศาเซลเซียส
หลังจากแลกเปลี่ยนความร้อนกับผลิตภัณฑ์ที่ออกจากหอกลั่นซึ่งมีอุณหภูมิสูงแล้ว Feed
จะมีอุณหภูมิเพิ่มขึ้นเป็น 230 องศาเซลเซียส จากนั้น Feed จะถูกส่งเข้าไปที่เตาเผา (Fired
Heater) เพื่อเพิ่มอุณหภูมิให้สูงขึ้นอีกจนเพียงพอต่อการกลั่นในหอ กลั่น (Fractionator หรือ
Distillation Tower) คือ ที่อุณหภูมิประมาณ 340 องศาเซลเซียส เพื่อกลั่นแยกผลิตภัณฑ์ต่างๆ
ออกจากกัน

ในหอกลั่นจะเป็นการกลั่นลำดับส่วนโดยจะได้ผลิตภัณฑ์ที่มีมวลเบาที่ยอดหอกลั่น
และได้ผลิตภัณฑ์ที่มีมวลหนักมากขึ้นที่ส่วนล่างของหอกลั่นตามลำดับ
ผลิตภัณฑ์ที่มีมวลหนักที่สุดจะได้ที่ส่วนล่างของหอกลั่น

ที่ยอดหอกลั่น ไอของสารไฮโดรคาร์บอนจะออกจากยอดหอกลั่นที่อุณหภูมิประมาณ 175
องศาเซลเซียส และถูกทำให้เย็นลงและควบแน่นเป็นของเหลวที่อุณหภูมิประมาณ 38 องศาเซลเซียส
หลังจากผ่าน Cooler และ ของเหลวที่ได้ (Condensate)
ส่วนหนึ่งจะถูกส่งกลับเข้าไปที่หอกลั่นเพื่อทำหน้าที่เป็นตัวไหลกลับ (Reflux)
เพื่อช่วยควบคุมสภาพการ กลั่นในหอกลั่น และอีกส่วนหนึ่งจะเข้าสู่ถังเก็บเรียกว่า Top product
ซึ่งเป็นผลิตภัณฑ์ที่เกิดขึ้นเพื่อนำมาใช้ในการผสม021ปรับแต่งผลิตภัณฑ์ตัวอื่นต่อไป

ผลิตภัณฑ์ที่มีมวลหนักขึ้น คือ สารละลายไฮโดรคาร์บอน (Solvent)
ซึ่งจะถูกดึงจากหอกลั่นที่อุณหภูมิประมาณ 190 องศาเซลเซียส และส่งมาเข้า Side Stripper
เพื่อไล่ของเบาออกจากผลิตภัณฑ์
จากนั้นจะถูกดูดผ่านไปที่เครื่องแลกเปลี่ยนความร้อนเพื่อลดอุณหภูมิลง (โดยถ่ายเทความร้อนกับ
Feed) ก่อนส่งไปเข้า Salt Dryer เพื่อกำจัดน้ำที่ติดไปกับผลิตภัณฑ์ก่อนส่งไปเข้าถังเก็บ

ผลิตภัณฑ์ชนิดต่อมา คือ น้ำมันดีเซล (Diesel)
จะถูกดึงออกจากหอกลั่นที่ส่วนล่างของหอกลั่นที่อุณหภูมิประมาณ 270 องศาเซลเซียส และส่งเข้า
Side Stripper เพื่อไล่ของเบาออกจากผลิตภัณฑ์
จากนั้นจะถูกดูดผ่านไปที่เครื่องแลกเปลี่ยนความร้อนเพื่อลดอุณหภูมิก่อนส่งไปเข้า Coalescer
เพื่อดักจับน้ำออกจากผลิตภัณฑ์ก่อนส่งไปเข้าถังเก็บ

ผลิตภัณฑ์ชนิดสุดท้ายคือ น้ำมันเตา (Fuel Oil) เป็นผลิตภัณฑ์ตัวที่มีความหนาแน่นมวลสูงที่สุด
จะได้มาจากส่วนล่างของหอกลั่นโดยน้ำมันเตาจะถูกส่งผ่านเครื่องแลกเปลี่ยนความร้อนก่อนเข้าสู่ถังเก็บ

3)  วัตถุดิบและผู้จัดจำหน่ายวัตถุดิบ (Supplier)

วัตถุดิบสำคัญที่ใช้ในการผลิต คือ คอนเดนเสท เรสสิดิวซึ่งเป็นวัตถุดิบผลพลอยได้
ส่วนที่แยกออกมาจากกระบวนการผลิตของ PTTAR ซึ่งปัจจุบันบริษัทฯ
มีสัญญาการซื้อขายเป็นระยะเวลา 15 ปีกับ PTT ทั้งนี้สัญญาดังกล่าวจะครบอายุในปี 2555
อย่างไรก็ตามเมื่อครบอายุสัญญาแล้ว
สัญญาดังกล่าวจะยังคงมีผลบังคับใช้ต่อไปจนกว่าจะถูกยกเลิกโดยคู่สัญญาฝ่ายใดฝ่ายหนึ่ง
โดยต้องแจ้งเป็นลายลักษณ์อักษรไปยังคู่สัญญาอีกฝ่ายหนึ่งล่วงหน้าไม่น้อยกว่า 1
ปีโดยเงื่อนไขในสัญญาระบุให้บริษัทฯจะต้องรับซื้อ CR ทั้งหมดจากกระบวนการผลิตของ PTTAR
จำนวนไม่เกิน 585,000 ตันต่อปี (ประมาณ 12,600 บาร์เรลต่อวัน)
ตามราคาที่ถูกกำหนดโดยสูตรการคำนวณซึ่งจะแปรผันไปตามราคาของแนฟทา (Naphtha)
น้ำมันก๊าด (Kerosene) น้ำมันดีเซล (Gas Oil) และน้ำมันเตา (Fuel Oil)

มูลค่าการสั่งซื้อ CR ของบริษัทฯ

[TABLE]

ที่มา : บริษัท ระยองเพียวริฟายเออร์ จำกัด (มหาชน)

4)  การจัดหาน้ำมันเบนซิน

บริษัทฯ มีนโยบายในการจัดซื้อน้ำมันเบนซินเพื่อจำหน่ายให้แก่ลูกค้า
โดยจะจัดหาน้ำมันเบนซินจากโรงกลั่นอื่น หรือจากผู้ค้าส่งน้ำมันตามราคาที่ตกลงกันเป็นคราวๆ
ทั้งนี้เพื่อให้ผลิตภัณฑ์ของบริษัทฯ
มีความหลากหลายสามารถตอบสนองความต้องการของกลุ่มลูกค้าได้ทุกประเภท

4.5 ผลกระทบต่อสิ่งแวดล้อม

บริษัทฯ คำนึงถึงการรักษาสภาพแวดล้อมที่ดีของชุมชน โดยมีระบบบำบัดน้ำเสีย API Separator
ในการแยกน้ำออกจากน้ำมันก่อนปล่อยน้ำดีลงสู่บ่อพักน้ำระบบปิด
ซึ่งจะไม่ปล่อยน้ำออกภายนอกโรงงาน และปฏิบัติตามนโยบายสิ่งแวดล้อมแห่งชาติอย่างเคร่งครัด
ทั้งยังมีการตรวจสอบคุณภาพอากาศและน้ำอย่างต่อเนื่อง เพื่อให้โรงงานและชุมชนมีสภาพแวดล้อมที่ดี
ทำให้บริษัทฯ ได้รับการรับรองระบบการจัดการด้านสิ่งแวดล้อม ISO 14001

นอกจากนี้บริษัทฯ ยังให้ความสำคัญยิ่งต่อนโยบายด้านอาชีวอนามัย
และความปลอดภัยโดยได้กำหนดให้มีมาตรการต่างๆ
เพื่อควบคุมและป้องกันปัญหาอันอาจส่งผลต่ออาชีวอนามัยและความปลอดภัยในการทำงานของพนักงานที่เกี่ยวข้องในทุกๆ
ส่วน รวมไปถึงมาตรการเพื่อปกป้องกระบวนการผลิตไม่ให้เกิดความเสียหาย
จากอุบัติภัยหรืออุบัติเหตุทุกระดับ ทั้งนี้เพื่อให้เกิดความมั่นใจและความเชื่อมั่นต่อทุกๆ ฝ่าย

จากการนำนโยบายด้านความปลอดภัยมาใช้อย่างจริงจัง และเป็นรูปธรรม ส่งผลให้บริษัทฯ
ได้รับการรับรองระบบมาตรฐานอุตสาหกรรมด้านอาชีวอนามัย และความปลอดภัยถึงสองระบบได้แก่
OHSAS 18001 และ TIS 18001
ซึ่งแสดงให้เห็นถึงประสิทธิภาพการทำงานที่ตั้งอยู่บนพื้นฐานของความปลอดภัย
ควบคู่ไปกับการผลิตสินค้าให้ได้คุณภาพ

ที่ผ่านมา บริษัทฯ ได้ว่าจ้างผู้เชี่ยวชาญอิสระมาตรวจสอบคุณภาพอากาศและน้ำอย่างต่อเนื่อง
ทั้งภายในโรงงานและชุมชนใกล้เคียง ซึ่งผลการตรวจวัดทุกครั้ง
ทั้งคุณภาพอากาศและน้ำที่ตรวจวัดได้อยู่ในเกณฑ์มาตรฐาน

[1] ^(*) ที่มา: กรมธุรกิจพลังงาน กระทรวงพลังงาน